CELEX: C2007/283/34
Language: da
Date: 2007-11-24 00:00:00
Title: Sag C-422/07: Sag anlagt den 13. september 2007 — Kommissionen for De Europæiske Fællesskaber mod Kongeriget Spanien

24.11.2007   
            
            
               DA
            
            
               Den Europæiske Unions Tidende
            
            
               C 283/19
            
         Sag anlagt den 13. september 2007 — Kommissionen for De Europæiske Fællesskaber mod Kongeriget Spanien
   (Sag C-422/07)
   (2007/C 283/34)
   Processprog: spansk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og D. Recchia, som befuldmægtigede)
   
      Sagsøgt: Kongeriget Spanien
   Sagsøgerens påstande
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 3 i Europa-Parlamentets og Rådets direktiv 2004/10/EF af 11. februar 2004 om indbyrdes tilnærmelse af lovgivning om anvendelsen af principper for god laboratoriepraksis og om kontrol med deres anvendelse ved forsøg med kemiske stoffer (1), idet det ikke har truffet de foranstaltninger, der i forbindelse med inspektioner og kontrol i industrisektoren for kemiske stoffer er nødvendige for at kontrollere, at principperne for god laboratoriepraksis overholdes.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har ikke bevis for, at der i Spanien er truffet de nødvendige foranstaltninger til kontrolafprøvning af, om de laboratorier, der gennemfører forsøg med industrikemikalier, har overholdt principperne for god laboratoriepraksis. Derudover er der heller ikke blevet oprettet nogen myndighed i Spanien, som har til opgave at kontrollere, at de nævnte laboratorier overholder principperne for god laboratoriepraksis, eller i givet fald er navnet på en sådan myndighed ikke blevet meddelt Kommissionen.
   Det kan følgelig konstateres, at Kongeriget Spanien ikke har påbegyndt gennemførelsen af de foranstaltninger, der omfatter inspektioner og kontrolafprøvninger i industrisektoren for kemiske stoffer, og som er nødvendige for at kontrollere, at principperne for god laboratoriepraksis overholdes, som foreskrevet i direktivets artikel 3.
   
      (1)  EUT L 50, s. 44.